b'\n_START_ARTICLE_\nMacintosh II (tietokonemallisto)\n_START_PARAGRAPH_\nMacintosh II on joukko Applen vuosina 1987 - 1992 kehitt\xc3\xa4mi\xc3\xa4 ja julkaisemia mikrotietokoneita. Macintosh II -mallit sijoittuivat Macintosh-tietokoneiden raskaampaan ammattilaisk\xc3\xa4ytt\xc3\xb6\xc3\xb6n tarkoitettujen tietokoneiden joukkoon. Sarjan syrj\xc3\xa4ytti vuonna 1991 julkaistu Macintosh Quadra-mallisto._NEWLINE_Ensimm\xc3\xa4inen sarjan tietokone, nimelt\xc3\xa4\xc3\xa4n Macintosh II, oli ensimm\xc3\xa4inen Macintosh, jossa n\xc3\xa4ytt\xc3\xb6 ja keskusyksikk\xc3\xb6 sijaitsivat erill\xc3\xa4\xc3\xa4n toisistaan. Ominaisuudesta tuli Macintosh II -sarjan tavaramerkki ja sit\xc3\xa4 hy\xc3\xb6dynnettiin my\xc3\xb6s my\xc3\xb6hemmiss\xc3\xa4, vaativaan k\xc3\xa4ytt\xc3\xb6\xc3\xb6n tarkoitetuissa Macintosh-tietokoneiden mallistoissa. Macintosh II oli my\xc3\xb6s ensimm\xc3\xa4inen Macintosh, jossa oli v\xc3\xa4rin\xc3\xa4ytt\xc3\xb6 ja se oli helposti laajennettavissa avattavan kotelon ja runsaiden liit\xc3\xa4nt\xc3\xa4paikkojen takia._NEWLINE_Macintosh IIx toi Macintosheihin uutta yhteensopivuutta esitellen levykeaseman, jolla saattoi lukea my\xc3\xb6s MS-DOS -levykkeit\xc3\xa4. Samaan aikaan Macintoshit saivat ensimm\xc3\xa4iset viruksensa._NEWLINE_Macintosh II -mallit k\xc3\xa4yttiv\xc3\xa4t Motorola 68030 -suorittimia, 68020-suorittimista Macintosh II:sta lukuun ottamatta.'